stanford-oval/wikipedia huggingface dataset:
גביע Match Premier
טבלת הטורניר > חורף 2019: קטאר

הטורניר נערך מ-21 עד 29 בינואר 2019.
| טבלת הליגה> # | טבלת הליגה> קבוצה | טבלת הליגה> מש' | טבלת הליגה> נ' | טבלת הליגה> ש' | טבלת הליגה> ה' | טבלת הליגה> ש"ח | טבלת הליגה> ש"ז | טבלת הליגה> נק' | טבלת הליגה> הערות |
| --- | --- | --- | --- | --- | --- | --- | --- | --- | --- |
| ‏1 | ספרטק מוסקבה | ‏3 | ‏3 | ‏0 | ‏0 | ‏1 | ‏9 | ‏9 | אלופה |
| ‏2 | לוקומוטיב | ‏3 | ‏2 | ‏1 | ‏0 | ‏5 | ‏3 | ‏3 | סגנית |
| ‏3 | זניט סנקט פטרבורג | ‏3 | ‏1 | ‏0 | ‏6 | ‏6 | ‏4 | ‏0 | מקום שלישי |
| ‏4 | רוסטוב | ‏3 | ‏0 | ‏0 | ‏3 | ‏8 | ‏2 | ‏0 | מקום רביעי |
טבלת הטורניר > קיץ 2019: אוסטריה

הטורניר נערך מ-26 ביוני עד 4 ביולי 2019.
| טבלת הליגה> # | טבלת הליגה> קבוצה | טבלת הליגה> מש' | טבלת הליגה> נ' | טבלת הליגה> ש' | טבלת הליגה> ה' | טבלת הליגה> ש"ח | טבלת הליגה> ש"ז | טבלת הליגה> נק' | טבלת הליגה> הערות |
| --- | --- | --- | --- | --- | --- | --- | --- | --- | --- |
| ‏1 | קרסנודאר | 3 | 3 | 0 | 0 | 0 | 4 | 9 | אלופה |
| ‏2 | רוסטוב | 3 | 2 | 1 | 0 | 4 | 4 | 6 | סגנית |
| ‏3 | ספרטק מוסקבה | 3 | 2 | 0 | 2 | 4 | 5 | 3 |  |
| ‏4 | צסק"א | 3 | 0 | 0 | 3 | 6 | 2 | 0 |  |
טבלת הטורניר > חורף 2020: קטאר

הטורניר נערך מ-1 עד 9 בפברואר 2019.
| טבלת הליגה> # | טבלת הליגה> קבוצה | טבלת הליגה> מש' | טבלת הליגה> נ' | טבלת הליגה> ש' | טבלת הליגה> ה' | טבלת הליגה> ש"ח | טבלת הליגה> ש"ז | טבלת הליגה> נק' | טבלת הליגה> הערות |
| --- | --- | --- | --- | --- | --- | --- | --- | --- | --- |
| ‏1 | ספרטק מוסקבה | ‏3 | ‏2 | ‏1 | ‏0 | ‏4 | ‏6 | ‏7 | אלופה |
| ‏2 | רוסטוב | ‏3 | ‏1 | ‏1 | ‏0 | ‏1 | ‏1 | ‏2 | סגנית |
| ‏3 | לוקומוטיב מוסקבה | ‏2 | ‏0 | ‏1 | ‏0 | ‏1 | ‏1 | ‏1 | מקום שלישי |
| ‏4 | פרטיזן | ‏3 | ‏0 | ‏0 | ‏1 | ‏2 | ‏2 | ‏0 |  |
טבלת הטורניר > קיץ 2021: מוסקבה

הטורניר נערך מה-10 עד 18 ביולי 2021 באוטקריטיה ארנה במוסקבה ובחימקי ארנה במחוז מוסקבה.
| טבלת הליגה> # | טבלת הליגה> קבוצה | טבלת הליגה> מש' | טבלת הליגה> נ' | טבלת הליגה> ש' | טבלת הליגה> ה' | טבלת הליגה> ש"ח | טבלת הליגה> ש"ז | טבלת הליגה> נק' | טבלת הליגה> הערות |
| --- | --- | --- | --- | --- | --- | --- | --- | --- | --- |
| ‏1 | ספרטק מוסקבה | ‏3 | ‏3 | ‏0 | ‏0 | ‏1 | ‏13 | ‏9 | אלופה |
| ‏2 | סוצ'י | ‏3 | ‏2 | ‏0 | ‏1 | ‏6 | ‏7 | ‏4 | סגנית |
| ‏3 | רובין קאזאן | ‏3 | ‏1 | ‏0 | ‏2 | ‏2 | ‏7 | ‏2 | מקום שלישי |
| ‏4 | חימקי | 3 | 0 | 0 | 3 | 9 | 3 | 0 |  |
טבלת הטורניר > קיץ 2022: סנט פטרסבורג ומוסקבה

הטורניר נערך בחודש יולי 2022 ב־VTB ארנה במוסקבה ובאצטדיון סמנה בסנקט פטרבורג.
| טבלת הליגה> # | טבלת הליגה> קבוצה | טבלת הליגה> מש' | טבלת הליגה> נ' | טבלת הליגה> ש' | טבלת הליגה> ה' | טבלת הליגה> ש"ח | טבלת הליגה> ש"ז | טבלת הליגה> נק' | טבלת הליגה> הערות |
| --- | --- | --- | --- | --- | --- | --- | --- | --- | --- |
| ‏1 | זניט סנקט פטרבורג | ‏3 | ‏1 | ‏2 | ‏0 | ‏0 | ‏5 | ‏7 | אלופה |
| ‏2 | סוצ'י | ‏3 | ‏2 | ‏0 | ‏1 | ‏1 | ‏2 | ‏3 | סגנית |
| ‏3 | פארי NN | ‏3 | ‏0 | ‏0 | ‏1 | ‏2 | ‏2 | ‏2 | מקום שלישי |
| ‏4 | צסק״א | 3 | 0 | 0 | 3 | 0 | 3 | 0 |  |
טבלת הטורניר > קיץ 2023: סנט פטרסבורג

הטורניר נערך בחודש יולי 2023 בגזפרום ארנה בסנקט פטרבורג, במהלכו זניט אירחה שלושה מועדונים זרים.
| טבלת הליגה> # | טבלת הליגה> קבוצה | טבלת הליגה> מש' | טבלת הליגה> נ' | טבלת הליגה> ש' | טבלת הליגה> ה' | טבלת הליגה> ש"ח | טבלת הליגה> ש"ז | טבלת הליגה> נק' | טבלת הליגה> הערות |
| --- | --- | --- | --- | --- | --- | --- | --- | --- | --- |
| ‏1 | הכוכב האדום בלגרד | ‏3 | ‏3 | ‏0 | ‏0 | ‏2 | ‏9 | ‏9 | אלופה |
| ‏2 | זניט סנקט פטרבורג | ‏3 | ‏1 | ‏1 | ‏0 | ‏2 | ‏4 | ‏5 | סגנית |
| ‏3 | פנרבחצ'ה | ‏3 | ‏0 | ‏1 | ‏5 | ‏0 | ‏1 | ‏1 | מקום שלישי |
| ‏4 | נפטצ'י באקו | 2 | 0 | 0 | 2 | 7 | 1 | 0 |  |
סטטיסטיקה > זכיות לפי קבוצה

| מועדון | זכיות | שנות זכייה |
| --- | --- | --- |
| ספרטק מוסקבה | 3 | חורף 2019, חורף 2020, קיץ 2021 |
| הכוכב האדום בלגרד | 1 | קיץ 2023 |
| זניט | 1 | קיץ 2022 |
| קרסנודאר | 1 | קיץ 2019 |
סטטיסטיקה > מלכי השערים

| # | שחקן | מועדון | שערים |
| --- | --- | --- | --- |
| ‏1 | רוסיה זלימחאן בקאייב | ספרטק, זניט | 5 (0) |
| ‏2 | רוסיה אלכסנדר סובולב | ספרטק | 4 (0) |
| ‏2 | רוסיה רזיאואן מירזוב | ספרטק | 3 (0) |
| 3 | סרביה מרקו איוואניץ' | הכוכב האדום בלגרד | 3 (0) |
ראו גם

גביע הערוץ הראשון (כדורגל)
הערות שוליים

↑  גביע Match Premier
↑  ЦСКА, «Спартак», «Краснодар» и «Ростов» сразятся за Кубок Париматч Премьер
1 2
↑  В Кубке «Матч Премьер»-2021 сыграют «Спартак», «Рубин», «Сочи» и «Химки». Матчи пройдут в Москве
גייל הרולד

| --- | --- |

גייל הרולד, 2012
 לידה:  10 ביולי 1969 (בן 55) דקטור שבג'ורג'יה שבארצות הברית
 מדינה:  ארצות הברית 
 תקופת הפעילות:  מ-2000 
 מקום לימודים:  אמריקן יוניברסיטי  מכון האמנות של סן פרנסיסקו  The Lovett School 
 פרופיל ב-IMDb
 
גייל מורגן הרולד השלישי (באנגלית: Gale Morgan Harold III; נולד ב-10 ביולי 1969) הוא שחקן אמריקאי, המוכר בעיקר מתפקידו בתור בריאן קיני (אנ') בסדרת הדרמה "הכי גאים שיש" (2000–2005).
ביוגרפיה

ארולד נולד באטלנטה, ג'ורג'יה. אביו היה מהנדס ואמו סוכנת נדל"ן. מכיוון שהוריו של הרולד היו פנטקוסטלים אדוקים, היה לו חינוך דתי קפדני. בגיל 15 הוא עזב את הכנסייה.
לאחר סיום לימודיו בבית הספר לובאט (אנ') בעיר הולדתו בשנת 1987, הרולד קיבל מלגת כדורגל ללימודים באמריקן יוניברסיטי בוושינגטון הבירה. את לימודי התואר הראשון עשה בספרות של ימי הביניים, אך הוא עזב לאחר כשנה וחצי בעקבות מריבה עם מאמן הנבחרת שלו. בהמשך, הרולד עבר לסן פרנסיסקו, קליפורניה כדי ללמוד צילום במכון האמנות של סן פרנסיסקו (אנ'). כדי לממן את לימודיו, הוא עבד במגוון עבודות כולל שיפוצניק, ברמן, מלצר ומכונאי אופנועים.
ב-1997, ידידתו השחקנית סוזן לנדאו פינץ' (אנ'), בתו של השחקן מרטין לנדאו, הציעה להרולד לנסות את מזלו במשחק. הוא נשר מהמכון לאמנות בסן פרנסיסקו ועבר ללוס אנג'לס, שם החל תקופה של שלוש שנים של לימודי דרמה אינטנסיביים. בגיל 28, הוא התקבל לתוכנית קונסרבטוריון של להקת התיאטרון הקלאסי "A Noise Within". את הופעת הבכורה שלו הוא ערך בתפקיד "באני" במחזה "אני והחברים שלי" של ג'יליאן פלושמן.
קריירה

בשנת 2000 שיחק הרולד את הדמות הראשית הנועזת והשנויה במחלוקת של בריאן קיני בסדרת הדרמה הטלוויזיונית הפופולרית "הכי גאים שיש". הייתה זו סדרה פורצת דרך שכללה את תיאור הסקס הראשון בין גברים בטלוויזיה האמריקנית. התוכנית נמשכה עד שנת 2005 וכללה 5 עונות.
בשנת 2003 כיכב בסרט "Wake", בבימויה של ידידתו סוזן לנדאו-פינץ', כשהתפקיד הראשי בסרט, דמותו של קיין ריוור, נכתבה במיוחד עבורו.
קריירה > אחרי "הכי גאים שיש"

בשנת 2006 קיבל הרולד את התפקיד הראשי של הסוכן גרהאם קלטון בסדרה "נעלמים" בהפקת רשת "Fox". דמותו נהרגה לאחר 7 פרקים, והופיעה כגופה בפרק השמיני. הרייטינג של הסדרה צנח לאחר מות דמותו ושני הפרקים האחרונים קיבלו רק חצי מאחוזי הצפייה שהיו בתחילת העונה.
הרולד הופיע כשחקן אורח בדמותו של ואייט ארפ בשני פרקים בסדרה "דדווד" של חברת "HBO", והופיע פעמיים בסדרה "היחידה" של רשת CBS.
הוא שימש גם כשותף בהפקת הסרט הדוקומנטרי "סקוט ווקר: איש 3 היובלות" לצידו של גיבור הילדות שלו, דייוויד בואי.
הרולד חזר לבימות ניו יורק במחזה "פתאום, בקיץ האחרון" של טנסי ויליאמס ב-15 בנובמבר 2006 בתפקיד דוקטור קוקרוביץ' והופיע בסבב ההופעות של התיאטרון במחזות מהרפרטואר שלו לאורך ינואר 2007.
הוא התארח גם בסדרת הטלוויזיה "האנטומיה של גריי" בתור שיין, פרמדיק גזען שעל בטנו מקועקע צלב קרס. הדמות נקלעת לתאונת אמבולנסים ומסרבת לעבור ניתוח על ידי רופאים אפרו-אמריקאים.
בשנת 2008 הרולד הופיע כג'קסון, אהובה החדש של סוזן מאיירס בסדרה "עקרות בית נואשות".
בשנת 2011 הופיע בתור ג'וליאן, המרצה למשפטים של מרטי והחבר שלה בסדרת "הלקאטס", בנוסף להשתתפותו בסדרה "המעגל הסודי".
חיים אישיים

ב-14 באוקטובר 2008, הוא אושפז במרכז הרפואי הכללי של לוס אנג'לס (אנ') לאחר תאונת אופנוע. הוא נותר במצב אנוש לאחר שהתגלתה נפיחות במוח וכן שבר בכתף.
במהלך הצילומים לסדרה "נעלמים" בשנת 2006, הרולד צילם סרטון קצר עבור קרן "Amber Watch" המציג את תמיכתו בילדים נעדרים. בסרטון הוא הצהיר כי "1.3 מיליון ילדים נעדרים כל שנה" וקרא לאנשים להצטיין בבטיחות ילדים.
ב-2014 הגיש הרולד צו הרחקה נגד חברתו לשעבר, השחקנית דניאל סקלופסקי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | 36K | בוקר או'בריאן |  |
| 2003 | Particles of Truth | מוריסון ויילי |  |
| 2003 | Rhinoceros Eyes | הבלש פיל ברברה |  |
| 2003 | Wake | קייל ריבן |  |
| 2005 | The Unseen | הרולד |  |
| 2005 | Life on the Ledge | צ'אז |  |
| 2006 | Falling for Grace | אנדרו ג'יימס ברינגטון ג'וניור |  |
| 2009 | Passenger Side | קארל |  |
| 2011 | Fertile Ground | נייט ויבר |  |
| 2011 | Low Fidelity | טד |  |
| 2011 | Rehab | ד"ר דניאל ברודי |  |
| 2014 | Field of Lost Shoes | צ'ארלס סמפל |  |
| 2014 | Echo Park | סימון |  |
| 2015 | Andron | ג'וליאן |  |
| 2015 | Kiss Me, Kill Me | סטיבן |  |
| 2015 | Weepah Way for Now | סוכן אמנים |  |
| 2022 | Good Girl Jane | אליוט רוזן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000–2005 | הכי גאים שיש | בריאן קיני (אנ') | תפקיד ראשי (5 עונות); 83 פרקים |
| 2003 | Street Time | ג'ף בדוז | 2 פרקים |
| 2003 | חוק וסדר: מדור מיוחד | ד"ר גארט לאנג | פרק: "Perfect" |
| 2005 | Fathers and Sons | אליוט | סרט טלוויזיה של שואוטיים |
| 2005 | Martha: Behind Bars | פיטר בקאנוביץ' | סרט טלוויזיה של CBS |
| 2006 | היחידה | רורי | 2 פרקים |
| 2006 | דדווד | וייט ארפ | 2 פרקים |
| 2006 | נעלמים (אנ') | גרהאם קלטון | 8 פרקים |
| 2007 | האנטומיה של גריי | שיין | 2 פרקים |
| 2008–2009 | עקרות בית נואשות | ג'קסון בראדוק | 15 פרקים |
| 2010 | CSI: ניו יורק | קווין סקוט | פרק: "Point of View" |
| 2010–2011 | הלקאטס (אנ') | ג'וליאן פאריש | 9 פרקים |
| 2011–2012 | המעגל הסודי | צ'ארלס מיד | תפקיד ראשי; 21 פרקים |
| 2013–2014 | התנגדות (אנ') | קונור לאנג | 4 פרקים |
| 2016 | Adoptable | לילאנד אליזבת'ס | סדרת רשת; פרק: "About You" |
| 2018 | מחשבות פליליות | ד"ר דריל וייט | פרק: "Broken Wing" |
| 2020 | שווה (אנ') | הווארד סמית' (אנ') | פרק: "Stonewall: From Rebellion to Liberation" |
פילמוגרפיה > תיאטרון

| שנה | מחזה | תפקיד | הערות |
| --- | --- | --- | --- |
| 1997–1998 | Me and my friend | באני |  |
| 1997–1998 | La Indian Queen | התייר |  |
| 1999–2000 | סימבלין |  |  |
| 1999–2000 | שונא הבריות |  |  |
| 1999–2000 | העלמה יוליה | ג'ין |  |
| 1999–2000 | Sweet Birth of Youth | וויין |  |
| 1999–2000 | חשיבותה של רצינות | אלגרנון מונקריף |  |
| 1999–2000 | מסע ארוך אל תוך הלילה | אדמונד |  |
| 2001 | Uncle Bob | ג'וש | אוף ברודוויי |
| 2006–2007 | פתאום, בקיץ האחרון (אנ') | ד"ר קוקרוביץ | 15בנובמבר 2006–20 בינואר 2007 Roundabout Theatre Company, ניו יורק |
| 2010 | אורפאוס בשאול (אנ') | ולנטין חאבייר | לוס אנג'לס |
| 2013 | Rocco Rosso Riche | רוקו רוסו | התיאטרון המלכותי הלאומי |
גבעת לזלי

| --- | --- |

גבעת לזלי - מבט מפסגת מיזייה. בחזית נמצאים פסגת ראדנבו וגבעת זמן, ברקע מצוק בורדיק.
 מידע כללי
 גובה:  530 מ' 
 מיקום:  אזור הברית האנטארקטית,
 קואורדינטות:  62°34′00″S 60°12′00″W﻿ / ﻿62.5667°S 60.2°W﻿ / -62.5667; -60.2
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהגבעת לזלי(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהגבעת לזלי
 
מפה טופוגרפית של האי ליווינגסטון והאי סמית'.
גבעת לזלי או גבעת לסלי (באנגלית: Leslie Hill) היא גבעה בחלק המזרחי של האי ליווינגסטון באיי שטלנד הדרומיים, שבאנטארקטיקה .
גבעת לזלי ממוקמת 5.33 קילומטרים צפונית להר בוולז;
גבעת לזלי ממוקמת 1.43 קילומטרים מזרחית - צפון-מזרחית מפסגת רמת גלינר;
הגבעה ממוקמת 3.15 קילומטרים דרומית - דרום-מערבית מפסגת ראדנבו.
היסטוריה

שמה של הגבעה ניתן לה בשנת 1958 על ידי הוועדה המייעצת לשמות אנטארקטיים של בריטניה.
הגבעה נקראת על שם דייוויד לזלי (David Leslie), שהיה רב-חובלים (Master) בבריג האמריקאית גלינר (Gleaner), ספינת ציד ליוויתנים, שבעונת הקיץ האנטארקטי 1820–1821 נשלחה לצוד כלבי ים באיי שטלנד הדרומיים, בעקבות גילוי קבוצת האיים.
גבריאל ווקין

גבריאל ווקין (ברומנית: Gabriel Vochin; נולד ב-26 בדצמבר 1973) הוא כדורגלן עבר רומני, ששיחק בעמדת הבלם.
קריירה

ווקין התחיל את הקריירה שלו בספורטול בוקרשט. בקיץ 1991, ווקין הצטרף לקבוצה הבוגרת, אך רק בעונת 1994/1995 הפך לשחקן הרכב בקבוצה. בקיץ 1996, ווקין חתם בפרוגרסול בוקרשט וכעבור שנה וחתם בפארול קונסטנצה. בהמשך חזר ופרוגרסול ושוב לפארול. בקיץ 1999, ווקין חתם באוניברסיטת קראיובה. בהמשך הקריירה שיחק גם ברוקאר בוקרשט וצ'אחלאול פיאטרה ניאמץ.
בקיץ 2002, עזב את רומניה וחתם בוידאוטון מליגת העל ההונגרית.
ב-17 באוגוסט 2004, ווקין חתם בהפועל נצרת עילית, העולה החדשה לליגת העל. ב-7 באוגוסט 2004, ערך את הופעת הבכורה שלו בקבוצה בהפסד 0–4 למכבי תל אביב במסגרת גביע הטוטו. ב-20 בנובמבר 2004, ווקין הבקיע את שער הבכורה שלו בקבוצה בניצחן 3–4 נגד בית"ר ירושלים.
בקיץ 2005, ווקין חתם בהפועל באר שבע שירדה לליגה הלאומית עונה קודם לכן. בקיץ 2006, הצטרף למכבי אחי נצרת.
בקיץ 2007 פרש מכדורגל.
לזכותו של ווקין הופעה אחת בנבחרת רומניה.
הערות שוליים

↑  משה גוזגל, נצרת עילית: הבלם הרומני ווקין חתם בקבוצה, באתר ynet, 17 באוגוסט 2004
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גבריאל ווקין".
גשר המפרץ סן פרנסיסקו–אוקלנד

| --- | --- |

 מידע כללי
 סוג:  גשר רכבת, גשר אגרה, גשר תלוי, גשר, גשר זיזי, גשר דו־מפלסי, גשר רב־מפלסי 
 על שם:  סן פרנסיסקו 
 מיקום:  סן פרנסיסקו 
 מדינה:  ארצות הברית 
 בעלים:  מחלקת התחבורה של קליפורניה 
 הקמה ובנייה
 תקופת הבנייה:  ? – 9 ביולי 1933
 תאריך פתיחה רשמי:  12 בנובמבר 1936 
 חומרי בנייה:  פלדה 
 אדריכל:  צ'ארלס ה. פארסל, ארתור בראון הבן, טימותי ל. פלוגר 
 מידות
 אורך:  7.18 ק"מ 
 רוחב:  17.5 מ' 
 גובה:  160 מ' 
 מידע טכני
 מִפְתָּח מרבי:  704 מ' 
 קואורדינטות:  37°49′05″N 122°20′48″W﻿ / ﻿37.818055555556°N 122.34666666667°W﻿ / 37.818055555556; -122.34666666667
 אתר רשמי
  (למפת אוקלנד מוגדלת) גשר המפרץ סן פרנסיסקו–אוקלנד(למפת אוקלנד רגילה) גשר המפרץ סן פרנסיסקו–אוקלנד
 
המקטע המערבי של הגשר, במבט מזרחה
גשר המפרץ סן פרנסיסקו–אוקלנד (באנגלית: San Francisco–Oakland Bay Bridge), הידוע בקרב המקומיים כגשר המפרץ, הוא גשר למעבר מכוניות בקליפורניה שבארצות הברית. הגשר, הנטוי על גבי מפרץ סן פרנסיסקו, מחבר בין העיר סן פרנסיסקו שבעברו המערבי לבין העיר אוקלנד שבעברו המזרחי. אורכו הכולל הוא 7.18 קילומטרים ומדי יום חוצים אותו כ-270 אלף כלי רכב. הוא מהווה חלק מהכביש הבין-מדינתי 80. הגשר בכיוון מערב הוא כביש אגרה.
הגשר כולל שני מקטעים, מזרחי ומערבי, המקושרים ביניהם במנהרה באי שבמרכז המפרץ. הוא נפתח לתנועה ב-1936. בשנת 2013 נפתח לתנועה מקטע גשר מזרחי חדש, אשר החליף את המקטע המקורי כולו.
בשנת 2001 הוכנס הגשר למרשם האתרים ההיסטוריים של ארצות הברית.
תיאור הגשר

המקטע המערבי של הגשר מקשר בין צפון-מערב סן פרנסיסקו לבין האי ירבה בואנה (Yerba Buena) שבמרכז המפרץ. זהו גשר תלוי דו-מפלסי באורך של 3,141 מטר. עמוד תמך רחב מחלק את המקטע לשני חלקים, שבכל אחד מהם שני מגדלי מתכת. רוחב הגשר הוא 17.5 מטר, ובו חמישה נתיבי תנועה. המפלס העליון נושא תנועה שפניה מערבה, והמפלס התחתון נושא את התנועה שפניה מזרחה. גובה הגשר מעל פני המים הוא 67 מטר. כיוון המקטע הוא בקירוב צפון-מזרח לדרום-מערב. הוא נקרא על שם וילי ל. בראון הבן (.Willie Lewis Brown Jr), שהיה ראש עיריית סן פרנסיסקו ויושב ראש בית הנבחרים של מדינת קליפורניה.
המקטע המזרחי של הגשר, שנחנך ב-2013, משתרע בין האי ירבה בואנה לבין אוקלנד. זהו גשר בטון כפול חד-מפלסי באורך של 3,102 מטר. כל אחד מצידיו נושא חמישה נתיבי תנועה - הצפוני את התנועה מערבה והדרומי את התנועה בכיוון המזרחי. הגשר נישא על עמודים ובחלקו המערבי הסמוך לאי ירבה בואנה הוא גשר מעוגן כבלים בעל מגדל יחיד. רוחבו הכולל של הגשר במקטע המזרחי הוא 78.74 מטר, וככזה הוא הגשר הרחב ביותר בעולם. גובה הגשר מעל פני המים הוא 58 מטר. נכלל בו מסלול ייעודי להולכי רגל ולרוכבי אופניים שלא היה קיים במקטע הגשר הישן ואיננו קיים במקטע המערבי. תוואי המקטע מתעקל וכיוונו הוא בקירוב ממזרח למערב.
מנהרה באי ירבה בואנה מקשרת בין המקטע המערבי והמקטע המזרחי של הגשר כולו. זוהי מנהרה דו מפלסית באורך של 160 מטר, הנושאת חמישה נתיבי תנועה בכל מפלס, בכיוון מערב במפלס העליון ובכיוון מזרח במפלס התחתון. רוחבה הפנימי המקסימלי הוא 20 מטרים וגובהה הפנימי המקסימלי (שני המפלסים יחד) הוא 16 מטר. קיימות בה יציאה אל האי ירבה בואנה ואי המטמון שמצפונו וכניסה מהן חזרה אל הגשר.
כיכר האגרה של הגשר ממוקמת בכניסה המזרחית אליו ובה 18 נתיבים.
תולדות הגשר

הרעיון להקים גשר שיחבר בין סן פרנסיסקו לבין אוקלנד על פני המפרץ שביניהן עלה כבר בימי הבהלה לזהב בקליפורניה במחצית המאה ה-19, אך לא התקדם בשל קושי הנדסי לבנות את הגשר וקושי כלכלי לממן את הבנייה. הרעיון צבר תאוצה רק בשנות העשרים, במקביל להתרחבות השימוש במכוניות בארצות הברית. עם התקדמות התכנון לגשר הוחלט שהוא יעבור באי ירבה בואנה, שהיה בסיס צבאי, ולשם כך נדרשה הסכמת הקונגרס, שניתנה ב-1931.
עבודות הקמת הגשר החלו ב-9 ביולי 1933 על פי תכנון של המהנדס צ'ארלס פרסל (Charles H. Purcell). בניית המקטע המערבי הייתה מאתגרת במיוחד מבחינה הנדסית עקב עומק המים באותו אתר. המקטע המזרחי המקורי (שהוחלף ב-2013) הורכב משלושה קטעים דו-מפלסיים שונים - גשר מסבך גבוה סמוך לאי ירבה בואנה שתחתיו נקבע מפתח רוחבי שאיפשר מעבר רחב לכלי שיט, לאחר מכן חמישה גשרי מסבך קטנים יותר ולבסוף רצף קטעי  גשר שלוחה אשר היוו את חלקו הסופי של המקטע עד אוקלנד. קרקעית המפרץ במקטע המזרחי היא בוצית. לכן נבנו עמודי הגשר על גבי קורות עץ שננעצו לעומק הקרקעית הבוצית עד לשכבה העמוקה והיציבה יותר שלה.
מנהרת ירבה בואנה נבנתה במקור כך: היו בה שישה נתיבי תנועה במפלס העליון, ואילו במפלס התחתון נקבעו בצידו הצפוני שלושה נתיבי תנועה לרכב כבד ומשאיות, ובצידו הדרומי נקבעו פסי רכבת כפולים עבור שירות הרכבת הקלה החשמלי (נוסעים בלבד) (Key System) שפעל באותם ימים בין סן פרנסיסקו לבין אוקלנד והערים השכנות לה. קיר הפריד בין שני עברי המפלס התחתון.
הגשר נפתח לתנועה ב-12 בנובמבר 1936, שישה חודשים לפני חנוכת גשר שער הזהב, במעמד נשיא ארצות הברית לשעבר הרברט הובר, מושל קליפורניה פרנק מיריאם (Frank Merriam), מזכיר המדינה של הוותיקן הקרדינל פצ'לי (לימים האפיפיור פיוס השנים עשר) ונכבדים אחרים. עלות הקמת הגשר הגיעה ל-77 מיליון דולר במחירי אותו זמן.
עם פתיחת הגשר נשא המפלס העליון שלו תנועת מכוניות לשני הכיוונים, והמפלס התחתון נשא תנועת משאיות לשני הכיוונים ופסים כפולים דו-סטריים של רכבת קלה.
לאחר ששירות הרכבת הקלה פסק לפעול ב-1958 הוסרו מן הגשר פסי הרכבת. המנהרה כולה הוסבה לתנועת כלי רכב בלבד, ובמסגרת זאת גם הונמך גובה שני המפלסים שלה וחוזקה רצפת המפלס העליון. עבודות השיפוץ במנהרה נסתיימו בשלהי 1962. ב-1963 החל המפלס העליון של הגשר לשאת תנועה שפניה מערבה בלבד, והמפלס התחתון החל לשאת את התנועה בכיוון ההפוך.
ב-1964 הוכרז הגשר חלק מהכביש הבין-מדינתי 80.
בשנת 1986 הותקנו נורות על גבי המיתרים האופקיים של הגשר המערבי. בשנת 2013 נוספו עליהן 25 אלף נורות על גבי הכבלים האנכיים, במסגרת פרויקט "אורות המפרץ". הפרויקט היה אמור להיות זמני ולהסתיים ב-2015, אך הוחלט להופכו לקבוע.
תולדות הגשר > תאונות ותקריות

ב-11 בפברואר 1968 פגע מטוס צבאי בחלקו העליון של המקטע המזרחי של הגשר וצלל במימי המפרץ. שני טייסיו נהרגו. לא היו נפגעים בקרב הנוסעים על הגשר. למבנה הגשר נגרם נזק.
ב-7 בנובמבר 2007 פגעה המכלית קוסקו בוסן (Cosco Busan) באחד מעמודי הגשר, ובעקבות זאת דלפו ממנה למימי המפרץ 203 אלף ליטר של נפט.
ביום העבודה בספטמבר 2009 התגלה סדק באחד מחלקי הגשר המזרחי, אשר תוקן במהירות. ב-27 באוקטובר באותה שנה כשל החלק המתוקן וחלקים ממנו צנחו על גבי המפלס העליון של הגשר המזרחי. שלושה כלי רכב נפגעו מן החלקים שצנחו, אך לא היו נפגעים בנפש. הגשר נסגר לשם תיקון הנזק עד ל-2 בנובמבר.
תולדות הגשר > רעידת האדמה ב-1989 והשלכותיה

ב-17 באוקטובר 1989 נפגע אזור סן פרנסיסקו ברעידת אדמה בעוצמה של 6.9 בסולם מגניטודה לפי מומנט. עקב הרעידה נשבר חלק באורך של 15 מטרים של המפלס העליון של מקטע הגשר המזרחי ונפל אל המפלס שתחתיו. הגשר נסגר לתנועה במשך חודש עד לתיקון הנזק.
בעקבות רעידת האדמה הוחלט כי יש לחזק את כל חלקי הגשר בפני רעידות אדמה. במקטע המערבי של הגשר נערך שיפוץ מקיף, שכלל חיזוק של עמודי הבטון, החלפת רוב חלקי המבנה הדו-מפלסי של הגשר בחלקי מתכת חדשים והחלפת המסמרות שחיזקו אותו בברגים מודרניים.
גורל המקטע המזרחי היה שונה: נמצא כי עלות חיזוקו והחלפתו הייתה בלתי כדאית בהשוואה להחלפתו. לפיכך הוחל בתכנון ובבניית גשר חדש, אשר יעמוד בפני כל רעידת אדמה צפויה. עבודות הבנייה של המקטע החדש החלו בשנת 2002 והיו אמורות להסתיים ב-2007, אך בשל קשיים ובעיות שונות התעכבו מאוד. מקטע הגשר המזרחי הישן נסגר לתנועה ב-28 באוגוסט 2013 והמקטע המחליף החדש נפתח לתנועה חמישה ימים לאחר מכן. עלות הקמתו, שהוערכה בתחילה ב-250 מיליון דולר, תפחה לסכום האדיר של 6.5 מיליארד דולר. בכך היה זה לפרויקט העבודות הציבוריות היקר ביותר בתולדות קליפורניה.
לאחר פתיחת מקטע הגשר החדש הוחל בפירוק הדרגתי של המקטע הישן. הפעולה כרוכה בסילוק 58 אלף טון של פלדה ו-245 אלף טון של בטון.
הערות שוליים

↑  מקור: http://www.dot.ca.gov/hq/esc/tollbridge/SFOBB/Sfobbfacts.html.
↑  מקור: http://www.dot.ca.gov/oldbaybridgedemolition/.
| --- | --- |
בקרת זהויות :  NLI: 987007560894505171  BNE: XX4868484  LCCN: sh86005270  NARA: 10047248  VIAF: 315530258   WorldCat (עם VIAF): 315530258 
מפת הגשרים הנטויים על גבי מפרץ סן פרנסיסקו
מקטע הגשר המערבי בלילה כשהוא מואר באורות פרויקט "אורות המפרץ"
תמונת המקטע המזרחי המקורי של הגשר, שהוחלף ב-2013, במבט מהאי ירבה בואנה
מראה המקטע המזרחי החדש של הגשר במבט מהאי ירבה בואנה, 2017
גוסטב הופר

| --- | --- |

 לידה:  9 במאי 1976 (בן 48) סרנטל, איטליה 
 מדינה:  איטליה 
 פרופיל ב-IMDb
 
גוסטב הופר (באיטלקית:Gustav Hofer; נולד ב-9 במאי 1976) הוא עיתונאי ובמאי קולנוע איטלקי.
גוסטב הופר נולד בשנת 1976 במחוז טרנטינו - אלטו אדיג'ה שבצפון איטליה. למד עיתונאות בווינה ובלונדון.
בשנת 1999 הוא הכיר את לוקה רגאצי והם התחילו במערכת יחסים. משנת 2000 מגיש לסירוגין את מגזין התרבות של ארטה (Journal de la Culture) (ARTE).
סרטו עם לוקה רגאצי Suddenly Last Winter הוצג בפסטיבל הקולנוע של ברלין 2008. בשנת 2009 הסרט זכה בפרס "פס הכסף" של הקולנוע האיטלקי.
הסרט המשותף הנושאים של הבמאים Italy: Love It, or Leave It זכה במספר בפרסים בפסריבל הסרטים במילאנו בשנת 2011.
פילמוגרפיה

Korea Prioritaria סרט תיעודי על מהגרים קוריאנים ברומא
Mario Ceroli - L'Artista
Il Sangue del Impero
Bush Back Home
Uomini per tutte le stagioni סרט תיעודי על תנאי העבודה הקשים של מהגרים המועסקים בפועלי יום בחקלאות באיטליה (נעשה למען רופאים ללא גבולות)
Suddenly Last Winter ‏ (2007) סרט תיעודי על הניסיון לחוקק חוק המכיר בזוגות הומסקסואלים באיטליה
Italy: Love It, or Leave It ‏ (2011)
גבעת מדור

| --- | --- |

גבעת מדור בשעת שקיעה, ינואר 2017
 מידע כללי
 גובה:  452 מטר
 מדינה:  ישראל ישראל
 מיקום:  אגן נחל צין
 רכס הרים:  הר הנגב
 קואורדינטות:  30°52′05″N 34°56′03″E﻿ / ﻿30.86806°N 34.93417°E﻿ / 30.86806; 34.93417
  (למפת צפון הנגב מוגדלת) גבעת מדור(למפת צפון הנגב רגילה) גבעת מדור(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גבעת מדור(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גבעת מדור
גבעת מדור (שם בערבית: جبل المدرية, תעתיק: ג'בל אלמדריה) היא גבעת משאר באגן נחל צין, למרגלות הכפיפה הגאולוגית החריפה של קמר חתירה שבנגב הצפוני. רום הגבעה 452 מטר מעל לגובה פני הים, והיא מתנשאת כ-100 מטר מעל לסביבתה.
גבעת מדור בנויה בחלקה העליון סלע גיר קשה יחסית מתקופת האאוקן, המעניק לה "גג" מפולס, ואילו חלקה התחתון בנוי סלעי חרסית ירקרקים, שמתחת להם מופיעים סלעי קירטון לבנים עשירים בפוספט. בחלק התחתון של הגבעה, הבנוי קירטונים, מפותח נוף בתרונות מרשים. לגבעה צבע צהבהב בהיר, הבולט על רקע הסביבה הכהה.
דרך עפר היוצאת משטח מפעל הפוספטים "אורון" לכיוון דרום-מערב מגיעה עד סמוך למרגלות הדרומיות-מזרחיות של הגבעה. מגבעת מדור עולים שבילי טיול מסומנים אל נחל מדור, אל נחל עפרן ואל שפת המכתש הגדול.
הערות שוליים

↑  מנחם מרקוס, מדריך ישראל החדש, כרך 14 – הנגב הצפוני, הוצאת משרד הביטחון - ההוצאה לאור וכתר הוצאה לאור, 2001, עמ' 70-71
↑  זאב וילנאי, אריאל – אנציקלופדיה לידיעת ארץ ישראל, כרך ל-נ, הוצאת עם עובד - תרבות וחינוך, 1977, עמ' 4217-4218
גאורגי זלמה

| --- | --- |
אין תמונה חופשית
 לידה:  1906 טשקנט האימפריה הרוסית האימפריה הרוסית
 פטירה:  1984  (בגיל 78 בערך) מוסקבה, ברית המועצות ברית המועצות
 מדינה:  ברית המועצות
 פעילות בולטת:  צילום תיעודי בחזיתות במהלך מלחמת העולם השנייה
 תקופת הפעילות:  1921–1984 (כ־63 שנים)
 עיסוק:  צילום
 תפקיד:  צלם   עיתונאי   כתב צלם
 מפלגה:  המפלגה הקומוניסטית של ברית המועצות 
 צאצאים:  טימור זלמה
 פרסים והוקרה:  עיטור הכוכב האדום
 
גאורגי זלמה (שם אמיתי הוא זלמנוביץ'; 1906 – 1984) היה צלם ועיתונאי יהודי-סובייטי. כתב צלם של העיתונים איזווסטיה, אוגוניוק, קרסנאיה זבזדה ופרסומים נוספים בשנות ה-20 וה-30, כתב צלם צבאי בקרבות מלחמת העולם השנייה. עסק בצילום למעלה מ־60 שנה.